**Месяца декабря в 1-й день:**

Святаго пророка Наума.

*На Господи воззвах, стихиры,* **глас 3.**

Благодать Святаго Духа вселися в тя, Божий пророче,/ и своею лучею содела свещу пресветлу,// и тобою проповедает будущая Ниневии великому.

Облак светозарен явился еси,/ искапая, Науме, Божий пророче, Богознания тучу:/ и напоил еси пивом Божия суда Ниневию град,// нечестием болевший абие.

Благославия нетленнаго причастник быв,/ Науме, Божий пророче,/ и неизреченныя славы, и радости несказанныя,/ и сладости Божественныя,// о нас моли, Богодохновенне, всех Владыку.

***Тропарь****,* **глас 2:**

Пророка Твоего Наума память, Господи, празднующе,/ тем Тя молим,// спаси душы наша.

*И ныне, глас тойже:*

Вся, паче смысла,/ вся преславная Твоя, Богородице, таинства,/ чистоте запечатанной и девству храниму,/ Мати позналаси еси неложна,/ Бога родши Истиннаго.// Того моли спастися душам нашим.

***Кондак****,* **глас 4**.

Просветившееся Духом чистое твое сердце,/ пророчества бысть светлейшаго приятелище:/ зриши бо яко настоящая далече сущая./ Сего ради тя почитаем,// пророче блаженне Науме славне.